**პრანაბ კუმარ ბარდანი** (ინგლ. Pranab Kumar Bardhan ; დ. 1937 წლის 11 სექტემბერი, კალკუტა, ბრიტანეთის ინდოეთი ) — ინდური წარმოშობის ეკონომისტი, რომელიც ასწავლის და მუშაობს ამერიკის შეერთებულ შტატებში 1979 წლიდან. ბერკლის კალიფორნიის უნივერსიტეტის ეკონომიკის დამსახურებული პროფესორი.

ბიოგრაფია
---------

ბარდანმა ბაკალავრის ხარისხი მიიღო 1959 წელს კალკუტას საპრეზიდენტო კოლეჯში, 1961 წელს მაგისტრის ხარისხი მიენიჭა კალკუტის უნივერსიტეტიდან და 1966 წელს გახდა კემბრიჯის უნივერსიტეტის დოქტორის ხარისხის მფლობელი.  1966 წლიდან 1969 წლამდე ასწავლიდა მასაჩუსეტსის ტექნოლოგიურ ინსტიტუტში, 1969 წლიდან 1972 წლამდე — ინდოეთის სტატისტიკის ინსტიტუტში, 1972 წლიდან 1977 წლამდე — დელის უნივერსიტეტის ეკონომიკის სკოლაში, ხოლო 1977 წლიდან დაიწყო მუშაობა კალიფორნიის უნივერსიტეტის ეკონომიკის ფაკულტეტზე. ის იყო მოწვეული პროფესორი და სამეცნიერო საზოგადოების წევრი ისეთ ინსტიტუტებში, როგორიცაა ლონდონის ეკონომიკის სკოლა, ტრინიტის კოლეჯი, ქ. ეკატერინე და სიენის უნივერსიტეტი. 

თავის აკადემიურ თეორიულ და ემპირიულ ნაშრომში პროფესორმა გამოიკვლია ღარიბი ქვეყნების სოფლის ინსტიტუტები, ეკონომიკური განვითარების პოლიტიკური ეკონომიკა, საერთაშორისო ვაჭრობა და გლობალიზაცია. სამუშაოების ნაწილი განხორციელდა ეკონომიკის, პოლიტიკისა და სოციალური ანთროპოლოგიის მიმართულებით. 

პრანაბ ბარდანი მუშაობდა მრავალი ეკონომიკური ჟურნალის სარედაქციო საბჭოში, მათ შორისაა: *The American Economic Review* (1978-1981), *The Journal of Economic Perspectives* (1989-1994), *The International Economic Review* (მთავარი რედაქტორი, 1971 -1985) და *The Journal of Development Economics* (მთავარი რედაქტორი, 1985-2003) 

პრანაბ ბარდანი იყო გუგენჰაიმის სტიპენდიანტი (1981),  1980 წელს მიიღო მაჰალანობის სამახსოვრო მედალი. 

პრანაბ ბარდანი არის 13 წიგნის, 150-ზე მეტი სტატიის ავტორი და 12 წიგნის რედაქტორი. . ზოგჯერ წერს სტატიებს ისეთი გაზეთებისთვის, როგორიცაა: *The New York Times, Financial Times, Scientific American, Boston Review, Business Standard, Indian Express, Hindustan Times, Anandabazar Patrika* (კოლკატა), YaleGlobal Online. აშშ-ს ფარგლებს გარეთ ის ატარებს საჯარო ლექციებსა და მოლაპარაკებებს პეკინში, ბოგოტაში, კალკუტაში, კეიპტაუნში, კანბერაში, კოპენჰაგენში, დელიში, სტამბულში, ლონდონში, მანჩესტერში, მელბურნში და ბევრ სხვა ქალაქში. მისი მემუარები პერიოდულად ქვეყნდება კალკუტის ჟურნალ *„დეშში"* .

შეხედულებები
------------

პრანაბ ბარდანისთვის შესაძლებლობების თანასწორობა უფრო მნიშვნელოვანია, ვიდრე შემოსავლის თანასწორობა. შესაძლებლობების თანასწორობა თავის მხრივ დამოკიდებულია მიწის განაწილებაზე, განათლებასა და სოციალურ თანასწორობაზე. თავის წიგნში „განვითარების პოლიტიკური ეკონომიკა ინდოეთში", ბარდანი იკვლევს ინდოეთში დომინანტური მესაკუთრის კლასის ბუნებას. მას მიაჩნია, რომ მუშათა კლასი, მდიდარი ფერმერები და საჯარო სექტორის მუშაკები არიან სამი დომინანტური კლასი ინდოეთში, რომლებსაც აქვთ ყველაზე დიდი გავლენა საჯარო პოლიტიკაზე. ბარდანი აცხადებს, რომ ამ კლასებს შორის ინტერესთა კონფლიქტია და ისინი ჩართულები არიან სისტემური რენტების დაყოფაში, რაც თავის მხრივ იწვევს ინდოეთის ხელმძღვანელობის შედარებით დამოუკიდებლობას.

სქოლიო
------

1. ↑  Freebase Data Dumps — Google.<a href='https://wikidata.org/wiki/Track:Q95'></a><a href='https://wikidata.org/wiki/Track:Q648625'></a><a href='https://wikidata.org/wiki/Track:Q15241312'></a><a href='https://wikidata.org/wiki/Track:Q1453477'></a>
2. ↑  Guggenheim Fellows database<a href='https://wikidata.org/wiki/Track:Q107425373'></a>
3. ↑  «Emereti: Pranab Bardhan» დაარქივებული 2016-03-04 საიტზე Wayback Machine.. Center for South Asia Studies, University of California, Berkely. 9.09.2013. Цитата: «Степень: Ph.D. Cambridge University, 1966»
4. ↑  «Pranab Kumar Bardhan» (PDF) დაარქივებული 2016-03-03 საიტზე Wayback Machine.. Curriculum Vitae. Retrieved 16 July 2013
5. ↑  შეცდომა თარგის გამოძახებისას: cite web: პარამეტრები **url** და **title** აუცილებელად უნდა მიეთითოს..
6. 1 2  შეცდომა თარგის გამოძახებისას: cite web: პარამეტრები **url** და **title** აუცილებელად უნდა მიეთითოს..
7. ↑  Pranab K. Bardhan დაარქივებული 2016-04-05 საიტზე Wayback Machine.. John Simon Guggenheim Memorial Foundation.
8. ↑  Mahalanobis Memorial Medal დაარქივებული 2015-04-30 საიტზე Wayback Machine.. The Indian Econometric Society (TIES).